***ГРАЂАНСКО ВАСПИТАЊЕ*** – овај наставни предмет подстиче развој личности и социјално сазнање деце. Својим садржајима развија код ученика позитивна осећања о себи и другима, самосталност, одговорност и самопоштовање. Олакшава процес адаптације на школску средину и успостављање односа другарства и сарадње са вршњацима и учитељима.

Овај вид наставе је радионичарски.Садржаји предмета реализују се током једног часа недељно и реализује их учитељ.

***ВЕРСКА НАСТАВА*** – пружа ученицима могућности да упознају основе вере у Бога и учење о Богу.На часовима верске наставе ученици стичу могућности да: упознају себе, заволе оно што је њихово, како би умели да воле друге, чују одговоре о смислу постојања човека и света, људској слободи... Наставу изводи вероучитељ.

***ЧУВАРИ ПРИРОДЕ*** –има за циљ развијање свести о потреби и могућностима личног ангажовања у заштити животне средине. Чувари природе обухватају изучавање основних елемената животне средине и природних појава и промена у животној средини, загађивање животне средине и заштиту здравља.

Кроз разне облике рада развија се радозналост, креативност и истраживачке способности, логичко и критичко мишљење.

***НАРОДНА ТРАДИЦИЈА*** – уводи ученика у активности ревитализације традиције кроз непосредно упознавање материјалне и духовне традицијске културе свог народа и народа у ужем окружењу. У првом разреду ученици упознају основне елементе дечјег фолклора, овладавају декоративним елементима главних фолклорних празника везаних за годишњи циклус, стичу елементарна знања о носећим наставним мотивима.

***ЛЕПО ПИСАЊЕ*** – има за циљ да оспособљава ученика за лепо писање и развој сензибилитета за препознавање писма упоредо са развојем моторичких способности, као и усвајање читког и уредног писања.

***ОД ИГРАЧКЕ ДО РАЧУНАРА -*** има за циљразвијање умења и вештина за коришћење материјала, прибора, алата и рачунара у игри и свакодневном животу, развијање креативности, логичког мишљења и способности комбиновања, упознавање и употреба једноставних програма за рачунарске игре и образовне програме, развијање способности решавања задатака уз помоћ рачунара, развијање конструкторских вештина, развијање способности за тимски рад.